open-index/open-wikipedia-markdown huggingface dataset:
Tones and I

**Թոնի Ուոթսոն** (, ), առավել հայտնի է որպես **Tones and I,** ավստրալիացի երգչուհի։

## Կենսագրություն
Մեծացել է Մորնինգտոն թերակղզում (Վիկտորիա նահանգ)։ Դպրոցում սովորել է ստեղնաշարային գործիքներ նվագել։ Աշխատել է մանրածախ առևտրի համակարգում։

2018 թվականին փողոցային ելույթների թույլատվություն է ստացել և իր ընկերը խորհուրդ է տվել մեկնել և ելույթ ունենալ Բայրոն-Բեյում (Նոր Հարավային Ուելս)։ Ֆուրգոն գնելով, նա երկու շաբաթ արձակուրդ է վերցրել և մեկնել է։ Հենց առաջին երեկո նրան մի մարդ այցեքարտ հանձնեց, որը հետագայում դարձավ նրա մենեջերը։ Արդյունքում, նա վերադարձավ արձակուրդից և ինքնակամ հեռացավ աշխատանքից, որից հետո Բայրոն-Բեյ տեղափոխվեց։

Թոնիի առաջին ստուդիական ձայնագրությունը դարձավ «Johnny Run Away»-ը։ Երգը 2019 թվականի փետրվարին Triple J Unearthed հարթակում տեղադրելուց հետո միանգամից նկատվեց։ Արդեն 12 ժամ անց այն դրական կարծիքներ ուներ, իսկ լսումները արագ աճում էին։ Մայիսի 10-ին երգը հավաքեց 3, 5 միլիոն սթրիմ։

Հաջորդ ինքնահրապարակված սինգլը «Dance Monkey»-ն է, թողարկված մայիսի սկզբին։ Հունիսի 24-ին ՅուԹյուբում տեղադրվել է երգի տեսահոլովակը, որը սկսեց արագ դիտումներ հավաքել։

Հուլիսին թողարկվեց երրորդ՝ «Never Seen the Rain» սինգլը։ Այդ ժամանակ նա հայտարարեց իր՝ The Kids Are Coming դեբյուտային մինի ալբոմի մասին, իսկ ալբոմին աջակցող ավստրալիական շրջագայության բոլոր տեմսերը վաճառվել էին։

Երաժշտության ձայնագրման ընկերությունների ավստրալիական միության ARIA Awards մրցանակաբաշխության հոկտեմբերի 9-ին թողարկված առաջադրվածների ցուցակում երգչուհու անունը նշվում է ութ անվանակարգում՝ «Լավագույն արտիստ», «Տարվա հայտնիություն», «Լավագույն փոփ թողարկում», «Լավագույն անկախ թողարկում», «Լավագույն հոլովակ», «Տարվա երգ»։

Նոյեմբերի կեսերին «Dance Monkey» երգը ռեկորդ է գրանցել Ավստրալիայում ամենից շատ 1-ին հորիզոնականում երկար անցկացնելով՝ 16 շաբաթ։ Այդպես նա մեկ շաբաթով առաջ է անցել նախկին ռեկորդակիր Էդ Շիրանի «Shape of You» երգին։

Նոյեմբերի 27-ին տեղի ունեցած ARIA Awards մրցանակավաշխության ժամանակ Tones and I-ը հաղթել է չորս անվանակարգում՝ «Լավագույն արտիստ», «Տարվա հայտնիություն», «Լավագույն փոփ թողարկում», «Լավագույն անկախ թողարկում», իսկ  երկու՝ «Լավագույն հոլովակ» և «Տարվա երգ» անվանակարգերը զիջել է Գայ Սեբաստիանին և նրա «Choir» երգին։

Դեկտեմբերի սկզբի դրությամբ «Dance Monkey» երգը արդեն 19 շաբաթ է, ինչ գտնվում է ավստրալիական չարթի առաջին հորիզոնականում։

## Սկավառակագրություն
### Մինի ալբոմներ

### Սինգլներ

### Չարթերում հայտնված այլ երգեր

## Ծանոթագրություններ

## Արտաքին հղումներ

Կատեգորիա:21-րդ դարի երգիչներ և երգչուհիներ
Կատեգորիա:Ավստրալիացի երաժիշտներ
Կատեգորիա:Ավստրալիացի երգչուհիներ
Կատեգորիա:Բեմական կեղծանուններ
Կատեգորիա:Երաժշտական պրոդյուսերներ
Հեթուեյների տան ուրվականը

**Հեթուեյների տան ուրվականը** (), «Nickelodeon» ալիքի ամերիկյան հեռուստասերիալ, որը հեռարձակվել է 2013 թվականի հուլիսի 13-ից մինչև 2015 թվականի մարտի 5-ը։

## Սյուժե
Միայնակ մայր Միշել Հեթուեյը երկու դուստրերի՝ Թայլորի և Ֆրենկի հետ տեղափոխվում են Նոր Օռլեան, որտեղ բացում են իրենց փուռը։ Նրանք բնակություն են հաստատում մի հին տանը և, ի զարմանս իրենց, բացահայտում այնտեղի բնակիչներ Ռեյին և նրա երկու որդիներին՝ Մայլզ և Լուի ուրվականներին։ Հիմա այս երկու ընտանիքները ստիպված են սովորել ապրել իրար հետ խաղաղության և համերաշխության մեջ։

## Դերերում
### Գլխավոր հերոսներ
* Էմբեր Մոնթանա` *Թեյլոր Հեթուեյ*
* Կերթիս Հարրիս` *Մայլզ Պրեստոն*
* Բենջամին Ֆլորես կրտսեր` *Լուի Պրեստոն*
* Բրեաննա Իդե` * Ֆրենկի Հեթուեյ*
* Ջենիֆեր Քինգ` *Միշել Հեթուեյ*
* Չիկո Բենիմոն` *Ռեյ Պրեստոն*

### Երկրորդական հերոսներ
* Քայլա Մայսոնետ` *Լիլի*
* Բռեկ Բեսսինջեր` *Էմմա*

## Դրվագներ

## Հեռարձակում
YTV ալիքը հեռուստասերիալը հեռարձակել է Կանադայում  2013 թվականի  հոկտեմբերի 7-ից։ Միացյալ Նահանգներում, Ռուսաստանում, Ավստրալիայում, Նոր Զելանդիայում, Մեծ Բրիտանիայում և Իռլանդիայում այն հեռարձակվել է «Nickelodeon» ալիք-ով։ Հարավարևելյան Ասիայում հեռարձակվել է 2013 թվականի նոյեմբերի 18-ից, Աֆրիկայում` 2013 թվականի դեկտեմբերի 9-ից։

## Ծանոթագրություններ

Կատեգորիա:2010-ականների ամերիկյան հեռուստասերիալներ
Կատեգորիա:2010-ականների հեռուստասերիալներ
Կատեգորիա:2013 հեռուստասերիալներ
Կատեգորիա:Nickelodeon-ի բնօրինակ ծրագրեր
Կատեգորիա:Ամերիկյան կատակերգական հեռուստասերիալներ
Կատեգորիա:Ամերիկյան հեռուստասերիալներ
Կատեգորիա:Անգլերեն հեռուստասերիալներ
Ֆալկեն

**Ֆալկեն** (նաև՝ **Ֆոլ**), գյուղ Տրապիզոնի վիլայեթի Տրապիզոնի գավառում, Տրապիզոն քաղաքից մոտ 50 կմ հարավ-արևմուտք, Ֆալկեն գետի վերին հոսանքի շրջանում։ Գյուղից 7 կմ հարավ գտնվում էր Ֆալկեն ամառանոցավայրը։ Նշանակված է Կովկասի 5-վերստանոց քարտեզում։

## Տես նաև
* Տրապիզոնի նահանգի հայաբնակ բնակավայրեր
* Ֆոլ

## Ծանոթագրություններ

Կատեգորիա:Օսմանյան կայսրության հայաբնակ գյուղեր
Ֆալկի

**Ֆալկի**, գյուղ Տրապիզոնի վիլայեթի Տրապիզոնի գավառում, Սյուրմենե ծովափնյա քաղաքից 7 կմ արևմուտք, Արսեն գյուղից 3 կմ հյուսիս-արևելք։ Նշանակված է Կովկասի ճանապարհային քարտեզում։

## Տես նաև
* Տրապիզոնի նահանգի հայաբնակ բնակավայրեր

## Ծանոթագրություններ

Կատեգորիա:Օսմանյան կայսրության հայաբնակ գյուղեր
Ահմեդ Բաքիխանով

**Ահմեդ Մամեդրզա օկլի Բաքիխանով** (, ), ադրբեջանցի երաժիշտ, թառահար, մանկավարժ, երաժշտագետ, Ադրբեջանի վաստակավոր ուսուցիչ (1943), Ադրբեջանական ԽՍՀ արվեստի վաստակավոր գործիչ (1964), Ադրբեջանական ԽՍՀ ժողովրդական արտիստ (1972);

## Կենսագրություն
Ահմեդ Բաքիխանովը ծնվել է 1892 թվականի սեպտեմբերի 5-ին, Բաքվում։ Ահմեդ Բաքիխանովը ստացել է իր առաջին երաժշտական կրթությունը Իրանում։ 1920 թվականից թառ է նվագել Բաքվում անցկացվող երաժշտական հավաքույթների և համերգների ժամանակ։ Նա դասավանդել է Բաքվում։ 1930 թվականից ՝Ադրբեջանի նշանավոր կոմպոզիտոր Ուզեիր Հաջիբեկովի հրավերով, նա սկսել է մուղամ դասավանդել Ադրբեջանի պետական կոնսերվատորիայում։

1941 թվականին Հաջիբեկովի նախաձեռնությամբ նա ստեղծել է ժողովրդական գործիքների անսամբլ և եղել է անսամբլի առաջնորդ մինչև իր կյանքի վերջը։ Այս անսամբլը հիանալի համերգային ծրագրեր է տվել այնպիսի մուղամ վարպետների հետ, ինչպիսիք են Սեիդ Շուշինսկին, Հուսեյնկուլի Սարաբսկին, Ջաբբար Ղարյաղդիօղլին, Զուլֆի Ադիգյոզալովը և այլք։

Բաքիխանովը կազմել է մուղամ ծրագիր երաժշտական դպրոցների համար։ Ահմեդ Բաքիխանովը հեղինակ է այնպիսի գրառումների, ինչպիսիք են ՝«Ադրբեջանի ժողովրդական գույները» (1964), «Ադրբեջանի ռիթմիկ մուգամները» (1968), «Մուղամ, երգ, գույն» (1975):

Ահմեդ Բաքիխանովը մահացել է 1973 թվականին։ 
* Աբբասղուլի աղա Բաքիխանովի թոռն է։
* Կոմպոզիտոր Թոֆիկ Բաքիխանովի հայրն է։

## Ծանոթագրություններ

Կատեգորիա:Ադրբեջանական ԽՍՀ ժողովրդական արտիստներ
Գրչատուփ

**Գրչատուփ**, ոչ մեծ տուփ կամ արկղ, նախատեսված տարբեր գրասենյակային պարագաների պահպանման համար, հիմնականում մատիտների և գրիչների, ինչպես նաև ռետինների, քանոնների և այլն։ Հիմնականում օգտագործում են դպրոցականները և ուսանողները։ Գրչատուփը կարող է ունենալ տարբեր ձևեր և կարող է պատրաստված լինել զանազան նյութերից, ներառյալ պլաստիկից, կաշվից, մետաղից և փայտից։

մինի|Գրչատուփ

Առաջին գրչատուփերը, ինչպես ենթադրվում է, ի հայտ են եկել 19-րդ դարի սկզբին, ունեին գլանաձև կամ գնդաձև տեսք և պատրաստվում էին արծաթից։ Ընդ որում, այս աքսեսուարներից մի քանիսը, որոնք արտադրվել էին 1860-ական և 1870-ական թվականներին զարդարված էին հասպերով և պլատինով, կամ նույնիսկ ամբողջովին պատրաստված էին թանկարժեք նյութերից, այնպիսին ինչպիսին փղոսկրն է։ Գրչատուփի առաջին արտոնագիրը ստացել է Վերոնա Պերալ Ամոտը՝ 1946 թվականին, Միացյալ Նահանգներում, որի համար հայտ էր ներկայացրել երկու տարի առաջ։

## Ծանոթագրություններ

Կատեգորիա:Գրենական պիտույքներ
Խոշորացուցիչ ապակին (մուլտֆիլմ)

**Խոշորացուցիչ ապակին** (), խորհրդային կարճամետրաժ մուլտիպլիկացիոն ֆիլմ, որը նվիրված է շրջապատող աշխարհի հանդեպ բարի և ուշադիր վերաբերմունքին։

Ժամանակակից մուլտիպլիկացիայի առաջատար ռեժիսորներից և մանկավարժներից մեկի` Ալեքսանդր Գորլենկոյի առաջին ինքնուրույն մուլտիպլիկացիոն ֆիլմն է («Ուրախ կարուսել» մուլտիպլիկացիոն ալմանախի երկու սյուժեներից հետո):

Մուլտֆիլմը մեծ ճանաչում է ձեռք բերել մոսկովյան հիպիների շրջանում, որոնք բաց չէին թողնում մուլտֆիլմի ցուցադրությունները «Ռոսիա» կինոթատրոնում։

Ֆիլմում օգտագործվել են հատվածներ Չեսլավ Նեյմանի երաժշտությունից։

## Սյուժե
Անտառային արահետով տղան վազում է իր շան հետ և կորցնում է խոշորացուցիչ ապակին։ Այն գտնում է ոզնին, որի միջոցով սկսում է ուսումնասիրել անտառի բնակիչներին` իմանալով նրանց մասին շատ նոր ու հետաքրքիր բաներ։

Անտառում խոշորացուցիչ ապակի գտած և առարկաներն ավելի ուշադիր դիտելու հնարավորություն ստացած ոզնու պատմությունը սովորեցնում է հանդիսատեսին նկատել ու սիրել բնությունը։

## Նկարահանող խումբ

## Մրցանակներ
* 1982 թվական` պարգևատրվել է Լենիգրադ-82 մուլտիպլիկացիոն կինոփառատոնի դիպլոմով։

## Վերաթողարկում DVD ձևաչափով
Մուլտֆիլմը DVD ձևաչափով թողարկվել է մուլտֆիլմերի ժողովածուներում։

## Ծանոթագրություններ

## Արտաքին հղումներ
* 
* 

Կատեգորիա:1983 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ալեքսանդր Գորլենկոյի մուլտֆիլմեր
Կատեգորիա:Մուլտֆիլմեր կենդանիների մասին
Corona (գարեջուր)

**Corona Extra**, ամերիկյան «Grupo Modelo» կազմակերպության արտադրանքը։

«Corona»-ն երկար ժամանակ գարեջրի համաշխարհային արտադրության անկախ ապրանքանիշների մեջ եղել է խոշորագույնը։ Այդ ամբողջ ընթացքում ապրանքանիշի էքսկլյուզիվ տեղաբաշխումով ամբողջ աշխարհում զբաղվում էր «Carlsberg» կազմակերպությունը։ 2013 թվականին երկարաժամկետ բանակցություններից հետո այն վաճառվել է գարեջրի շուկայում կարևոր դեր ունեցող «Anheuser-Busch InBev» կազմակերպությանը։

«Corona» ապրանքանիշը աշխարհում ամենաշատ վաճառվող գարեջրային բրենդներից է։ Մեքսիկայի սահմաններից դուրս այն սովորաբար մատուցվում է լայմով կամ կիտրոնով՝ տտմահամություն և բուրմունք հաղորդելու համար։
մինի|364x364px|Գարեջրի մատուցումը կիտրոնի կտորով
ԱՄՆ-ում «Corona Extra»-ն համարվում է ամենավաճառվող գարեջուրը։

## Բաղադրություն
«Corona Extra»-ն պարունակում է ածիկ, բրինձ և/կամ եգիպտացորեն, խմելի, խմորիչ և հակաօքսիդանտներ (C վիտամին)՝ որպես կարգավորիչ։

## Փաթեթավորում
Շշալցվում է տարբեր ծավալի շշերում՝ 190-940 մլ։ 2012 թվականից թողարկվում է նաև մետաղյա տարաներով։

Կա կարծիք, համաձայն որի՝ կազմակերպության տարբերանշանին պատկերված թագը խորհրդանշում է Պուերտո-Վալյարտա քաղաքի Լա Սեո տաճարի գագաթը։ Բայց այդ կարծիքը սխալ է, քանի որ տաճարի աշտարակը կանգնեցվել է միայն 1952 թվականին, իսկ թագը տեղադրվել է 1963 թվականին։ Թագի նշանը ապրանքանիշի վրա անփոփոխ է 1925 թվականից։

## Corona և լայմ
Ըստ ավանդույթի՝ Corona գարեջուրը խմելիս շշի մեջ քամում են լայմի հյութը և այն թողնում շշի մեջ, այնուհետև թափահարում են մինչ գազով պղպջակների կանոնավոր ու հաստատուն գոյացումը։ Խմիչքն այս եղանակով կիրառելն ի հայտ է եկել 1981 թվականին։ «Corona» գարեջրի այս արարողակարգը սկիզբ է առել, երբ ռեստորաններից մեկում բարմենը շշի մեջ տեղավորել է լայմի կտորը՝ ընկերոջ հետ գրազ գալով, որ նա չի կարող ստիպել մշտական հաճախորդներին անել նույնը։ Համարվում է, որ այդ արարողակարգի ստեղծվելուց և տարածվելուց հետո «Corona» գարեջուրը ԱՄՆ-ի շուկայում հայտնիությամբ գերազանցել է նույնիսկ Հայնեկենին (Heineken):

## Օգտագործում կոկտեյլներում
Որոշ բարերում առաջարկում են «Coronarita» կոկտեյլը, որը կազմված է «Մարգարիտա» կոկտեյլից՝ դրա մեջ շիշը դեպի ներքև իջեցված «Corona» գարեջրով։ Գարեջուրը աստիճանաբար լցվում է բաժակի մեջ, և հեղուկների խտությունների տարբերության պատճառով ստացվում է շերտավոր գարեջրային կոկտեյլ։

## Հովանավորություն
«Corona»-ն եղել է LPGA Tour Championship Corona (ավելի ուշ՝ Tres Marias Championship) առաջնության, ինչպես նաև NASCAR Corona Series-ի (այժմ NASCAR Toyota Series) տիտղոսավոր հովանավորը։

Բացի այդ, «Corona»-ն Մեքսիկայի պրոֆեսիոնալ ֆուտբոլային չորս թիմերի «երկրորդական հովանավոր» է։

«Corona»-ն ավելի քան 5 տարի պրոֆեսիոնալ թենիսի ասոցացիայի հովանավորն է ամբողջ աշխարհում։ 1998-2007 թվականներին այն եղել է նաև SBK Superbike աշխարհի առաջնության տիտղոսավոր հովանավորը։

## Ծանոթագրություններ

Կատեգորիա:1925 հայտնված արտադրանքներ
Կատեգորիա:1925 հիմնադրված կազմակերպություններ
Կատեգորիա:Գարեջուր
Կատեգորիա:Մեքսիկական խոհանոց
Ֆաշիստական կոշիկը չի տրորի մեր հայրենիքը

**Ֆաշիստական կոշիկը չի տրորի մեր հայրենիքը** (), խորհրդային կարճամետրաժ նկարված մուլտֆիլմ-պլակատ, որը նկարահանվել է 1941 թվականին, Հայրենական մեծ պատերազմի առաջին տարիներին (ավարտվել է 1941 թվականի հուլիսի 18-ին): Ֆիլմը հանրային սեփականություն է, քանի որ այն թողարկվել է ավելի քան 70 տարի առաջ։

## Սյուժե
Անճոռնի մարդակերպ խոզի կերպարանքով ֆաշիստը տրորում է եվրոպական երկիրները` Չեխոսլովակիա, Լեհաստանը, Դանիա, Հարավսլավյան և Հունաստանը, ինչպես նաև` ռումբեր է գցում Հոլանդիայի, Բելգիայի, Ֆրանսիայի վրա։ Երբ թշնամին հարձակվում է ԽՍՀՄ-ի վրա, նրան անմիջապես կասեցնում է Կարմիր բանակը։ Կանխագուշակվում է թշնամու դեմ վստահ հաղթանակ։

## Երաժշտություն
Մուլտֆիլմում հնչում է Սերգեյ Պրոկոֆևի «Ալեքսանդր Նևսկի»` «Սառցաջարդ» կանտատի մասի երաժշտությունը և հայտնի «Խորհրդային տանկիստների քայլերթը»` Ալեքսանդրովի նվագախմբի կատարմամբ անսամբլի նվագախումբ։

## Ծանոթագրություններ

## Գրականություն
* Киноведческие записки, выпуск 80. Всесоюзный научно-исследовательский институт киноискусства, Госкино СССР, 2006
* *Wirowska, Anna. *Animowane filmy jako narzędzie propagandy politycznej w ZSRR w latach 1941—1942. Doctrina. Political and Scientific studies 7/2010, p.&nbsp;197—206. = Cartoon as a political tool in USSR 1941—1942. Doctrina. Political and Scientific studies 7/2010, p.&nbsp;197—206.
* *Piotrowski, Remek*. JAK SOWIECI RATOWALI MARSJAN, CZYLI ANIMACJA W ZSRR, 21.05.2013

## Արտաքին հղումներ
* 
* 
* 
* Fascist Boots on our Homeland Dr. Grob’s Animation Review.

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1941 մուլտֆիլմեր
Կատեգորիա:Խորհրդային սև-սպիտակ ֆիլմեր
Մոխրոտիկը (ֆիլմ-բալետ, 1985)

**Մոխրոտիկը** (), 1985 թվականին նկարահանված հեռուստատեսային բալետ, որն ստեղծել են Կոնստանտին Սերգեևը և ռեժիսոր Վիկտոր Օկունցովն ըստ «Մոխրոտիկը» համանուն բալետի, որը բեմադրվել է 1946 թվականին, Մարիինյան թատրոնում։ էկրանավորվել է բալետի 1964 թվականին խմբագրված տարբերակը։ Այս ֆիլմը հենց հեռուստաբալետ է, ոչ թե բալետի էկրանավորում, քանի որ այն նկարահանվել է ըստ ռեժիսորական սցենարի, ինչպես ֆիլմը։

Հեռուստաֆիլմի սյուժեի հիմքում Մոխրոտիկի բարի ու հուզիչ պատմությունն է ըստ Շառլ Պերոյի հեքիաթի։

## Դերերում
* Գաբրիելլա Կոմլևա` Մոխրոտիկ
* Մարատ Դաուկաև` Արքայազն
* Լյուբով Գալինսկայա` Չարք
* Մարգարիտա Կուլլիկ
* Անելինա Կաշիրինա
* Վալենտին Օնոշկո

## Նկարահանող խումբ
* Սցենարի հեղինակ` Վիկտոր Օկունցով
* Բեմադրող ռեժիսորներ` Կոնստանտին Սերգեև և Վիկտոր Օկունցով
* Խորեոգրաֆ` Կոնստանտին Սերգեև

## Մոխրոտիկի այլ էկրանավորումներ

Մեգի Մարեն Ֆիլմսը 1989 թվականին ֆիլմ-բալետ է նկարահանել ըստ 1985 թվականին Լիոնի օպերայում բեմադրած բալետի, որն ուղղակի այս բալետի էկրանավորումն է։ Այն ինքնուրույն ֆիլմ չէ։

«Մոխրոտիկն» էկրանավորվել է նաև 1988 թվականին, ըստ Ռուդոլֆ Նուրիևի ներկայացման, Ար-դեկո ոճով, որը ռեժիսորը բեմադրել է Գրանդ օպերայում։

Ֆրեդերիկ Աշտոնը բեմադրել է «Մոխրոտը» Կովենտ գարդեն արքունական թատրոնի բեմում 1969 թվականին, այդ ներկայացումը նույնպես էկրանավորվել է։

Ֆրանսիական արվեստի շքանշանի ասպետ և հայտնի պարուսույց, 1993 թվականից` Մոնտե Կառլոյի բալետի տնօրեն Ժան Կրիստոֆ Մայոյի 23 բեմադրություններից մեկը դարձել է «Մոխրոտիկը» բալետը, որն էկրանավորվել է։

Ռեժիսոր Ալեքսանդր Ռոուն 1960 թվականին նկարահանել է «Մոխրոտիկի» «Բյուրեղապակյա կոշիկը» վերնագրով տարբերակը, որտեղ գլխավոր դերում էր Ռաիսա Ստրուչկովան։ Դա Սերգեյ Պրոկոֆևի «Մոխրոտիկը» բալետի էկրանավորումն էր, լիբրետոյի հեղինակը Նիկոլայ Վոլկովն էր, պարուսույցը` Ռոստիսլավ Զախարովը։

## Ծանոթագրություններ

Կատեգորիա:1985 ֆիլմեր
Կատեգորիա:Շառլ Պերոյի ստեղծագործությունների էկրանավորումներ
Կատեգորիա:«Լենֆիլմ» ստուդիայի ֆիլմեր
Միսս Գրանդ Ինտերնացիոնալ

thumb|Քրիստինա Այանյան&nbsp;–&nbsp;Միսս Գրանդ Հայաստան 2021
**Միսս Գրանդ Ինտերնացիոնալ** (), ամենամյա միջազգային գեղեցկության մրցույթ։ Աշխարհի ամենահեղինակավոր գեղեցկության մրցույթներից մեկն է։ «Միսս Աշխարհ», «Միսս Միջազգային», «Միսս Տիեզերք», «Miss Supranational»-ի հետ միասին «Համաշխարհային գեղեցկություն» էջի կողմից ներառվել է «Մեծ սաղավարտի» () կազմում։

Գլխադասային գրասենյակը գտնվում է Բանգկոկ։ Մրցույթն առաջին անգամ ցուցադրվել է Թաի ազգային հեռուստատեսությամբ 2013 թվականին, որտեղ հաղթող է ճանչվում Ջաննելի Չապարո։ 2014 թվականին ցուցադրության վայրը Բանգկոկյից տեղափոխվել է Նոնտաբուրի։ Մինչև 2015 թվականը մրցույթը տեղի էր ունենում Թաիլանդ-ում, իսկ 2016 թվականից՝ ամեն տարի նոր երկրում։

2019 թվականի հոկտեմբերի 25-ից «Միսս Գրանդ Ինտերնացիոնալ» տիտղոսը կրում է վենեսուելաի ներկայացուցիչ «Վալենտինա Ֆիգուերա Մորալես»։

## Հաղթողներ

### Փառքի սրահ

File:Rachel Gupta MGI24.png|**Միսս Գրանդ Ինտերնացիոնալ 2024**Ռեյչել Գուպտա
File:Luciana Fuster 2023.png|**Միսս Գրանդ Ինտերնացիոնալ 2023**Լուսիանա Ֆյուսթեր
File:Isabella Menin.png|**Միսս Գրանդ Ինտերնացիոնալ 2022**Իզաբելլա Մենին
File:Nguyễn Thúc Thùy Tiên 2021.png|**Միսս Գրանդ Ինտերնացիոնալ 2021**Նգուեն Թուկ Թույ Տիեն
File:Abena Akuaba Appiah.png|**Միսս Գրանդ Ինտերնացիոնալ 2020**Աբենա Ափիա
File:Valentina Figuera Morales.png|**Միսս Գրանդ Ինտերնացիոնալ 2019**Վալենտինա Ֆիգուերա
File:Clara Sosa on FarangDay.jpg|**Միսս Գրանդ Ինտերնացիոնալ 2018**Կլարա Սոսա
File:Miss Grand International 2017 visited Embassy of Peru in Bangkok 01 (cropped).jpg|**Միսս Գրանդ Ինտերնացիոնալ 2017**Մարիա Խոսե Լորա
File:Ariska Putri Pertiwi in Ministry of Tourism and Creative Economy of The Republic of Indonesia Press Conference (1) (cropped).jpg|**Միսս Գրանդ Ինտերնացիոնալ 2016**Արիսկա Պուտրի Պերտիվի
File:Claire Parker.png|**Միսս Գրանդ Ինտերնացիոնալ 2015** Կլեր Էլիզաբեթ Պարկեր
File:Daryanne Lees.png|**Միսս Գրանդ Ինտերնացիոնալ 2014** Լիս Գարսիա
File:Janelee Chaparro.png|**Միսս Գրանդ Ինտերնացիոնալ 2013** Ջաննելի Չապարո


## Հայաստանի ներկայացուցիչները մրցույթում

## Ծանոթագրություններ

## Արտաքին հղումներ
* Մրցույթի պաշտոնական կայք 
* Մրցույթի պաշտոնական twitter
* Մրցույթի պաշտոնական YouTube
* Մրցույթի պաշտոնական Facebook
* Մրցույթի պաշտոնական Instagram

Կատեգորիա:2013 հիմնադրումներ
Կատեգորիա:Գեղեցկության միջազգային մրցույթներ
Կատեգորիա:Գեղեցկության մրցույթներ
Կատեգորիա:Միսս Գրանդ Ինտերնացիոնալ
Ալբերտո Ալեսինա

**Ալբերտո Ալեսինա** (, ), իտալացի տնտեսագետ, Հարվարդի համալսարանի պրոֆեսոր։ Ամերիկյան արվեստի և գիտությունների ակադեմիայի անդամ (2006)։

## Կենսագրություն
1981 թվականին Միլանի Բոկկոնի համալսարանում ստացել է տնտեսագիտության բակալավրի աստիճան։ Նա դարձել է Հարվարդի համալսարանի մագիստրոս (1985), այնուհետև ստացել է դոկտորի կոչում (1986)։

1988 թվականից դասավանդում է Հարվարդի համալսարանում։ 2003-2006 թվականներին՝ Հարվարդի համալսարանի տնտեսագիտության ամբիոնի դեկան։ Տնտեսական հետազոտությունների ազգային բյուրոյի ծրագրերի տնօրեն։ Գիտական հետազոտությունների հիմնական ոլորտը քաղաքական տնտեսությունն է։

«Լիբերալիզմը ձախ գաղափար է» գրքում նա հերքում է կարծրատիպային գաղափարները սոցիալ-տնտեսական քաղաքականության վերաբերյալ՝ պնդելով, որ նրանք, ովքեր ոչ միայն խոսքերով, այլ իրականում հոգ են տանում աղքատների կարիքների մասին, պետք է պաշտպանեն մերիտոկրատիան, մրցակցությունը, ճկուն աշխատաշուկաները և կապիտալի շուկաները, հավասարակշռված բյուջեն և պետության հեռացումը տնտեսությունից։

## Հրապարակումներ
### Գրքեր
* *Alberto Alesina, Nouriel Roubini, Gerald D. Cohen* Political Cycles and the Macroeconomy. MIT Press, 1997.
* *Alberto Alesina, Olivier Blanchard et al.* Designing Macroeconomic Policy for Europe. CEPR, London, 1997.
* 

### Հոդվածներ
* *Дж. И. Альт, А. Алезина.* Политическая экономия: общие проблемы // Политическая наука: новые направления. / Под ред. Гудин Р. и Клингеманн Х.-Д. — М.: «Вече», 1999. — С. 625–656.
* *Альберто Алесина, Роберто Перотти.* Политическая экономия бюджетного дефицита. // Очерки о мировой экономике. Выдающиеся экономисты мира в Московском Центре Карнеги. / Под ред. А. Ослунда и Т. Малевой. — М.: Гендальф, 2002.
* *Альберто Алесина, Николя Фукс-Шундельн* "Гуд бай", Ленин? Влияние социализма на предпочтения людей относительно политики перераспределения // Beyond Transition — Экономический вестник о вопросах переходной экономики. № 6, 2005.
* *Альберто Алесина, Паола Джулиано.* Культура и институты. Часть I. // Вопросы экономики, 2016, № 10. С. 82-111.
* *Альберто Алесина, Паола Джулиано.* Культура и институты. Часть II. // Вопросы экономики, 2016, № 11.

## Ծանոթագրություններ

## Արտաքին հղումներ
* Личная страница на сайте Гарвардского университета 
* *Алесина А., Джавацци Ф.* Либерализм — это левая идея (конспект книги)
* *Цывинский О., Гуриев С.* Левый либерализм // Ведомости, 23.12.2008
* *Алесина А.* Либерализм — идея для левых // Лекция в Политехническом музее 

Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Իտալացի տնտեսագետներ
Կատեգորիա:Հարվարդի համալսարանի դասախոսներ
Կատեգորիա:Հարվարդի համալսարանի շրջանավարտներ
Holding on to You

**Holding on to You**, Twenty One Pilots ամերիկյան դուետի գրած և ձայնագրած երգ։ Երգը ձայնագրվել է խմբի երկրորդ՝ *Regional at Best* ստուդիական ալբոմի համար, իսկ *Fueled by Ramen* լեյբլի հետ պայմանագիր կնքելուց հետո վերաձայնագրվել և թողարկվել է խմբի երրորդ՝ Vessel ալբոմի վրա։ *Holding on to You* երգը թողարկվել է որպես Vessel ալբոմի առաջին սինգլ iTunes Store-ում 2012 թվականի սեպտեմբերի 11-ին, բայց առաջին անգամ թողարկվել է Twenty One Pilots-ի *PureVolume*-ի պաշտոնական ուջում 2012 թվականի սեպտեմբերի 7-ին։ Երգի երաժշտական տեսահոլովակը թողարկվեց Յություբում նոյեմբերի 15-ին։ Տեսահոլովակի ռեժիսոր դարձավ Ջորդան Բահաթը։ Երգը խմբի դեբյուտային սինգլն է։

## Նախապատմություն
*SiriusXM*-ին տված հարցազրույցում խմբի ֆրոնտմեն Թայլեր Ջոզեֆը, պատմել է որ մտածում էր կարիերան ավարտելու մասին, սակայն նա շարունակեց քանի որ ցանկանում էր աշխատել *Entertain my Faith* երգի վրա, որը այնուհետև փոխվել է *Holding on to You*-ի, որովհետև Ջոզեֆը ավելի լավ անվանում չէր կարողանումմտածել։ *Regional at Best* ալբոմի երգի վոկալը լավագույն դեպքում ձայնագրվել է Ջոզեֆի նկուղում, և նույնը օգտագործվել է լեյբլում իրենց առաջին թողարկած ալբոմի համար։

## Կոմպոզիցիա
Սա հիփ-հոփ և ինդի ռոք այլընտրանքային երգ է, կարող եք ինքներդ գտնել ինդի փոփ տարրեր։ Ըստ *Musicnotes.com* հրապարակված նյութի երգը գրված է չափավոր՝ 90 *bpm* տեմպում։ *Holding on to You*-ն գրված է սի մաժորի տոնայնությամբ, իսկ Թայլեր Ջոզեֆի վոկալային դիապազոնը կազմում է F♯4-ից B5:

## Երաժշտական տեսահոլովակ
*Holding on to You*-ի երաժշտական տեսահոլովակը ցույց է տալիս Թայլեր Ջոզեֆին, ով երգում է իր շուրջը պարողների մեջ, և Ջոշ Դանին, որը նվագում է նրանց կողքին։ Պարողները, ներկայացնում են Ջոզեֆի մտքերը՝ թե ինչպես է նա փորձում պահել իր մտքի բարի մասը և փորձում ազատվել չար մասից։

Տեսահոլովակը *Alternative Press*-ի կազմած 11 լավագույն ալտերնատիվ երգերի տեսահոլովակների թոփում գրավել է երկրորդ տեղը։

## Երգերի ցանկ

## Անձնակազմ
*Թայլեր Ջոզեֆ – վոկալ, կիթառ, բաս, ստեղնաշարային գործիքներ
*Ջոշ Դան – հարվածային գործիքներ

## Հիթշքերթ
### Շաբաթական չարտեր

### Տարեվերջի հիթշքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:2011 երգեր
Կատեգորիա:Twenty One Pilots խմբի երգեր
Ընդհանուր բարիք

**Ընդհանուր բարիք** (նաև՝ **հանրային բարիք**), փիլիսոփայությունում, տնտեսագիտությունում և քաղաքագիտությունում տվյալ հասարակության ողջ կազմի կամ մեծամասնության համար ընդհանուր և օգտակար մի բան։ Փիլիսոփայության մեջ գոյություն ունեն ընդհանուր բարիքի գաղափարի զանազան մեկնաբանություններ : Նախկինում ընդհանուր բարիքի վաղ գաղափարները շարադրել են հին հույն փիլիսոփաները, այդ թվում Արիստոտելը և Պլատոնը։ Արիստոտելի փիլիսոփայությունից սերող և ցայսօր բավականին տարածված ընդհանուր բարիքի ընկալումներից մեկը ժամանակակից հետազոտողներից մեկը անվանել է «հասարակությանը պատկանող և հասանելի, սակայն դրա անդամների կողմից կիսվող բարիք»։ Ընդհանուր բարիքի գաղափարը զարվացել է քաղաքագետների, բարոյախոս փիլիսոփաների և հանրային տնտեսագետների, այդ թվում Թովմա Աքվինացին, Նիկոլո Մաքիավելին, Ջոն Լոքը, Ժան-Ժակ Ռուսոն, Ջեյմս Մեդիսոնը, Ադամ Սմիթը, Կարլ Մարքսը, Ջոն Ստյուարտ Միլը, Ջոն Մեյնարդ Քեյնսը, Ջոն Ռոլզը, և այլ մտածողներ։

## Ժողովրդավարության տեսությունում
Խորհրդակցական ժողովրդավարությունում ընդհանուր բարիքը կարգավորող իդեալներ է։ Այլ կերպ ասած, ժողովրդավարական քննարկման մասնակիցները ձգտում են ընդհնաուր բարիքի իրացմանը։ Այդ առանձնահատկությունը տարբերում է խորհրդակցական ժողովրդավարությունը ժողովրդավարության հավաքական գաղափարներից, որոնք կենտրոնացած են մեծապես նախընտրությունների հավաքական ամբողջությունների վրա։ Ի տարբերություն հավաքական գաղափարների խորհրդակցական ժողովրդավարությունը ընդգծում է այն գործընթացները, որոնց միջոցով գործակալները ընդհանուր բարիքի դատողությունների հիման վրա արդարացնում են քաղաքական նկրտումները։

## Ծանոթագրություններ

## Արտաքին հղումներ
* The common good in Catholic Social Teaching: exposition at VPlater project

Կատեգորիա:Բարոյականության հասկացություններ
Կատեգորիա:Սոցիալական փիլիսոփայության հասկացություններ
Վերին Շենգավիթ 2-րդ փողոց (Երևան)

**Վերին Շենգավիթ 2-րդ փողոց**, փողոց Երևանում՝ Շենգավիթ վարչական շրջանի Վերին Շենգավիթ թաղամասում։

## Տվյալներ

Սկսվում է քաղաքային նշանակություն ունեցող Գարեգին Նժդեհի փողոցից և ձգվում մինչև Մայիսի 9-ի փողոց։

## Նշանակալի օբյեկտներ

* Երևանի թիվ 144 հիմնական դպրոց
* Սրբոց Առաքելոց եկեղեցի
* Անձնագրային և վիզաների վարչության Շենգավիթի անձնագրային բաժանմունք

## Աղբյուրներ
* Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
* 

## Տես նաև
* Երևանի փողոցների ցանկ
* Երևանի վարչական բաժանում

Կատեգորիա:Երևանի փողոցներ
Յալչին Էֆենդիև

**Յալչին Հեյդար օկլի Էֆենդիև** (, ), ադրբեջանցի կինոռեժիսոր, Ադրբեջանի Հանրապետության ժողովրդական արտիստ (2007):

## Կենսագրություն
Յալչին Էֆենդիևը ծնվել է 1937 թվականի հուլիսի 24-ին Բաքվում։ Նա առաջին միջնակարգ կրթությունը ստացել է Բաքվի թիվ 6 դպրոցում։ Նա ցանկանում էր մեկնել Մոսկվա `ընդունվելու Կինեմատոգրաֆիայի համամիութենական պետական ինստիտուտ։ Սակայն ծնողների խնդրանքով նա ընդունվել է Երկրաբանական աշխարհագրության ֆակուլտետ։ Այնուհետև ընդունվել է Կինեմատոգրաֆիայի համամիութենական պետական ինստիտուտ։ Նա այնտեղ սովորել է 5 տարի։ Նրա ուսուցիչներն էին Լև Կուլեշովը և Բորիս Բելոկուրովը։

Ավարտելով Կինեմատոգրաֆիայի Համամիութենական պետական ինստիտուտը, նա վերադարձել է Բաքու և մեկ տարի աշխատել որպես օգնական։ Ավելի ուշ նա նկարահանել է ֆիլմ Սուլեյման Դեմիրելի մասին։ Նա նկարահանել է մի շարք վավերագրական և գեղարվեստական կինոնկարներ «Ադրբեջանֆիլմ» կինոստուդիայում։

1976 թվականին նրան շնորհվել է Ադրբեջանի Կոմերիտմիության մրցանակ։ Յալչին Էֆենդիևը դասավանդում էր Ադրբեջանի մշակույթի և արվեստի պետական համալսարանում։

Յալչին Էֆենդիևը մահացել է 2019 թվականի դեկտեմբերի 10-ին Բաքվում։

## Ծանոթագրություններ

## Աղբյուրներ
* Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 814.

Կատեգորիա:Ադրբեջանցի կինոռեժիսորներ
Կատեգորիա:Ադրբեջանական ԽՍՀ ժողովրդական արտիստներ
Սեթ Գիլլիամ

**Սեթ Գիլլիամ** (, ), ամերիկյան դերասան։ Առավել հայտնի է «Գաղտնալսում» ֆիլմում Էլլիս Կարվերի, «Օզ բանտ» ֆիլմում Քլեյթոն Հյուզի, «Պատանի գայլ» սերիալում դոկտոր Ալան Դիտոնի և «Քայլող մեռյալներ» հեռուստասերիալում քահանա Գեբրիել Սթոուքսի խաղացած դերերով։

## Կենսագրություն
1990 թվականին Գիլլիամն ավարտել է Պերչեյզ-քոլեջը։

Գիլլիամի դերասանական կարիերան սկսվել է 1990 թվականից և տևում է մինչև հիմա. նա խաղացել է օսկարակիր ֆիլմերում, այդ թվում նաև «Դեռևս Էլիս» ֆիլմում։ Նա նաև խաղացել Է «Աստղային դեսանտ» (1997) ֆիլմում շարքային Շուգար Ուոթկինսի դերը և «Քաջություն ճակատամարտում» (1996) ֆիլմում` սերժանտ Սթիվեն Ալտամեյերի դերը։ Գիլլիամը երկրորդական դերեր է ունեցել նաև հեռուստասերիալներում, որոնց թվում են «Կոսբիի շոու»-ի յոթերորդ եթերաշրջանը, որում նա խաղացել է Ահարոն Դեքստերի` Էրիկա Ալեքսանդերի ընկերոջ դերը, իսկ «Պատանի գայլ» սերիալում նա ներկայացել է որպես դոկտոր Ալան Դիտոն։ Հեռուստատեսությունում նա հայտնվել է «Գաղտնալսում» պաշտամունքային սերիալում խաղացած դերով։ 2008 թվականին նա քննադատների ուշադրությանն է հրավիրել այն, որ շոուն առաջադրվել է «Էմմի» անվանակարգում առանց նրանց կարծիքը հաշվի առնելու։ Գիլլիամը նաև ունի մեծ թվով հյուրային դերեր հեռուստաշոուներում, որոնց թվում են «C. S. I.: Մայամիի հանցագործության վայրը», «Ջեքի քույրը», «Մոլոկոսոսոսները», «Տեսադաշտում» և «Լավ կինը»։ Բացի այդ, նա «Օզ բանտ» ֆիլմում խաղացել է Քլեյթոն Հյուզի դերը։
Գիլլիամը խաղացել է նաև թատրոնում։ Նա մարմնավորել է Էդուարդ V-ի դերը 1993 թվականին «Ռիչարդ III» բեմադրությունում և Commonwealth Shakespeare Company-ի «Օթելլո» բեմադրություններում, իսկ 2010 և 2011 թվականներին Houston Shakespeare Festival-ում, որտեղ ռեժիսորը եղել նրա կինը՝ Լի Կ. Գարդիները։ Բացի այդ նա խաղացել է Մարկ Անտոնիի «Անտոնիոս և Կլեոպատրա» ֆիլմում, Houston Shakespeare Festival-ում, որտեղ ռեժիսորն էր նաև նրա կինը։ Գիլլիամը նշել է, որ ինքը նախընտրում է խաղալ բեմում, միևնույն ժամանակ սիրում է աշխատել կինոյում կամ հեռուստատեսությունում։

2014 թվականի մայիսին Գիլլիամը AMC-ի հեռուստաալիքից ստացել է «Քայլող մեռյալները» հեռուստասերալի հինգերորդ եթերաշրջանում հոգևորական Գեբրիել Սթոուքսի դերը խաղալու հրավերը։ Հաշվի առնելով Չադ Քոուլմենին և Լորենս Գիլիարդ կրտսերին, նա դարձել է «Գաղտնալսում» ֆիլմի երրորդ դերասանը, ով միացել է շոուին։
2018 թվականին մեծ էկրաններին է հայտնվել նաև «Արծաթե լիճ» կինոնկարը, որտեղ նա խաղացել է Ջեֆ անունով տղամարդու դերը։

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Պապիկի մեծ փախուստը

**Պապիկի մեծ փախուստը** (), մանկական գիրք, որը գրել է Դեյվիդ Վիլյամսը և պատկերազարդել է Թոնի Ռոսսը։ Այն հրապարակվել է Հարփեր Քոլինսի կողմից, 2015 թվականի սեպտեմբերի 24-ին։ Պատմությունը պատմում է Ջեք անունով մի տղայի մասին, որը փորձում է փրկել իր պապիկին չար օրիորդ Սվայնի ծերանոցից։

Գիրքը վերամշակվել է BBC One հեռուստաընկերության համար, սցենարի հեղինակներն են Վիլյամս և Քևին Սեսիլները։ Պապիկի դերում խաղացել է Թոմ Քոուրթենին։ Բրիտանական հեռուստատեսությամբ պրեմիերան կայացել է 2018 թվականի Նոր Տարվա օրերին։

## Սյուժե
Գրքում նկարագրվող իրադարձությունները տեղի են ունենում Լոնդոնին մոտ գտնվող քաղաքում, 1980-ական թվականներին և պատմում են Երկրորդ համաշխարհային պատերազմի առաջավոր օդաչու պապիկի պատմությունը, որը հիմա շփոթված է` կարծելով, թե Երկրորդ Համաշխարհային պատերազմը դեռ չի ավարտվել։ Երբ նրա ընտանիքն այլևս չի կարողանում հոգ տանել նրա մասին, նա տեղափոխվում է ծերանոց, որը ղեկավարվում է օրիորդ Սվայնի կողմից։

Շուտով պարզ է դառնում, որ օրիորդ Սվայնը ղեկավարում է ծերանոցը միայն իր շահի համար, և պապիկը ու նրա թոռնիկ Ջեքը, որը միակն էր, որ կարող էր հասկանալ պապիկին, պետք է կազմակերպեն վտանգավոր փախուստ։ Պապիկը վերջին հնարավորությունն ունի վերապրելու իր անցյալը և մեկ անգամ ևս թռչելու իր սիրելի ինքնաթիռով։

## Արձագանք
Book Bag կայքի մեկնաբան Լինդա Լովերը *Պապիկի մեծ փախուստ* ֆիլմին տվել է 4.5 աստղ` ասելով. «Սկզբից մինչև վերջ հիմարություն լինելով` այնուամենայնիվ այն ընթերցողի մոտ թողնում է ջերմ, մտերմիկ զգացողություն։ Մոռացիր այն մասին, թե արդյոք սյուժեի մեջ թեկուզ մի փոքր իմաստ կա, պարզապես հարմար նստիր և վայելիր ընթացքը, Թոնի Ռոսսի հիանալի պատկերազարդումները և անհոգ տեքստը»։

## Հեռուստացույցային վերամշակում
2017 թվականի սեպտեմբերի 22-ին հայտարարվել է, որ գիրքը վերամշակվելու է BBC One հեռուստաընկերության համար և հեռարձակվելու է 2017 թվականին, Ամանորին։ Ֆիլմի սցենարը գրվել է Վիլիամ և Քևին Սեսիլների կողմից, պապիկի դերում խաղացել է Թոմ Քոուրթենը, Ջեքի դերում` Կիթ Քոնորը, օրիորդ Դենդի դերում` Ջենիֆեր Սաունդերսը Ջեքի ծնողների` Պատրիսիայի և Բարրի դերերում` Սամանթա Սփիրոն և Վալիամսը։ Ֆիլմը հեռարձակվել է 2018 թվականի Ամանորին և ունեցել ավելի քան 5 միլիոն հանդիսատես։

## Ծանոթագրություններ

Կատեգորիա:21-րդ դարի գրականություն
Կատեգորիա:Անգլերեն գրականություն
Կատեգորիա:Անգլերեն գրքեր
Կատեգորիա:Էկրանավորված բրիտանական վեպեր
Կատեգորիա:Մանկական գրքեր
Միդնայթ, Տեխաս

«**Միդնայթ, Տեխաս**» (), ամերիկյան հեռուստասերիալ, որի պրեմիերան կայացել է 2017 թվականի հուլիսի 24-ին NBC հեռուստաալիքով։ Շոուն պատվիրվել է 2016 թվականի մայիսի 13-ին։ Հեռուստասերիալը հիմնված է ամերիկացի գրող Շարլին Հարիսի հեղինակած՝ «Վամպիրային գաղտնիքներ» վիպաշարի հիման վրա, որոնք նաև հիմք են հանդիսացել HBO հեռուստաալիքի հեռարձակած «Իրական արյուն» հեռուստասերիալի համար։

2018 թվականի փետրվարի 14-ին հեռուստասերիալը երկարացել է երկրորդ եթերաշրջանով։ 2018 թվականի դեկտեմբերի 21-ին NBC հեռուստաալիքը փակել է հեռուստասերիալը երկու եթերաշրջաններից հետո։

## Սյուժե
Մանֆրեդ Բերնարդոն՝ շատ հզոր մեդիում է։ Նա առանձնանալու կարիք ունի, որտեղ կապրի և կաշխատի։ Թվում է, որ Միդնայթը՝ դրա համար շատ լավ վայր է, քաղաքը կյանքի և մահվան սահմանի վրա է կառուցված։ Ամեն ինչ նրանում է, որ Տեխասի այդ փոքրիկ քաղաքի տարածքում բնակվում են յուրահատուկ ունակություններով գերբնական արարածներ։ Դրանք կերպարափոխուկներն են, արյունարբու վամպիրները, կախարդները և հրեշտակները։ Մանֆրեդին հաջողվում է արագ հարմարվել ոչ սովորական շրջապատին։ Պարզ մարդ լինելը այդտեղ այդքան էլ հեշտ չէ, քանի որ դու բացառություն ես հանդիսանում բոլոր օրենքներից։ Տեխասյան քաղաքի այլ այլ բնակիչների հետ հերոսը համայնք է ստեղծում, որի հիմնական նպատակը՝ այլ աշխարհներից եկած արարածներին դիմակայելն է։

## Դերերում
* Ֆրանսուա Արնո - Մանֆրեդ Բերնարդո, մեդիում
* Դիլան Բրյուս - Բոբո Ուինթրոփ, մոգական լոմբարդի սեփականատեր
* Փարիսա Հենլի Ֆիթց - Ֆիջի Կավանա, կախարդ
* Արիելա Կեբբել - Օլիվիա Չարիտի, մարդասպան և ֆրիլանսեր
* Ջեյսոն Լյուիս - Ջո Սթրոնգ, ընկած հրեշտակ
* Փիթեր Մենսա - Լեմյուել «Լեմ» Բրիջեր, վամպիր
* Սառա Ռամոս - Կրիկ Լովել, մատուցողուհի (1 եթերաշրջան)
* Յուլ Վասկես - սուրբ Էմիլիո Շիեն, վագր-կերպարափոխուկ (1 եթերաշրջան)

## Եթերաշրջաններ

## Էպիզոդներ
### 1 եթերաշրջան (2017)


### 2 եթերաշրջան (2018)


## Քննադատների արձագանքը
Rotten Tomatoes կայքում գեռուստասերիալը ստացել է 58 % «միջին թարմությամբ վարկանիշ» 5,3/10, ինչը հիմնվել է 24 արձագանքների հիման վրա։ Metacritic կայքում հեռուստասերիալը ստացել է 50 միավոր՝ հիմնված 16 խառը և միջին գրախոսությունների հիման վրա։

## Ծանոթագրություններ

Կատեգորիա:2010-ականների ամերիկյան հեռուստասերիալներ
Կատեգորիա:Ամերիկյան ֆենտեզի հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Հեռուստասերիալներ վամպիրների մասին
Կատեգորիա:Անգլերեն հեռուստասերիալներ
Դերենիկ Ալլահվերդյան

**Դերենիկ Հակոբի Ալլահվերդյան** (), խորհրդային գիտնական, տնտեսագիտության դոկտոր, պրոֆեսոր։

## Կենսագրություն
Ծնվել է 1906 թվականին։

1932 թվականին ավարտել է Մոսկվայի Կրուպսկայայի անվան մանկավարժական ինստիտուտի տնտեսագիտական բաժինը (այժմ՝ Մոսկվայի պետական մարզային համալսարան), ապա՝ ասպիրանտուրան։ 1935 թվականից Մոսկվայի պետական մարզային համալսարանում դասավանդել է քաղաքական տնտեսություն մարքսիզմ-լենինիզմի և քաղաքական տնտեսության բաժնում։ 1936-1938 թվականներին եղել է պատմության ֆակուլտետի դեկան, 1938-1941 թվականներին` Մոսկվայի պետական մարզային համալսարանի տնօրեն։ 1939 թվականից՝ տնտեսագիտության թեկնածու։

1946 թվականին դարձել է Մոսկվայի ֆինանսական ինստիտուտի փոխտնօրեն (ՄՖԻ, այժմ ՌԴ կառավարությանն առընթեր Ֆինանսական համալսարան) գիտական և ուսումնական աշխատանքների գծով, 1947-1949 թվականներին՝ Միջազգային ֆինանսական հարաբերությունների ֆակուլտետի դեկան, 1951-1961 թվականներին՝ ՄՖԻ-ի տնօրենի գիտական աշխատանքի գծով տեղակալ։ 1959 թվականին Ալլահվերդյանին շնորհվել է տնտեսագիտության դոկտորի կոչում։ 1956-1960 թվականներին նա ղեկավարել է Մոսկվայի ֆինանսական ինստիտուտի «Ֆինանսներ» ամբիոնը։ 1975 թվականից աշխատել է ԽՍՀՄ Գիտությունների ակադեմիայի Տնտեսագիտության ինստիտուտում։

Մահացել է 1987-ին, Մոսկվայում։

Բազմաթիվ աշխատությունների հեղինակ է, այդ թվում՝
* Ֆինանսների դերը ազգային եկամուտների բաշխման մեջ։ Մ., 1955:
* ԽՍՀՄ ֆինանսներ։ Դասագիրք (համահեղինակ)։ Մ., 1957:
* ԽՍՀՄ ազգային եկամուտ։ Մ., 1958:
* Ֆինանսական պլանավորում ԽՍՀՄ-ում։ Մ., Ֆինանսներ, 1966։
* Զարգացած սոցիալիզմի ֆինանսական սուբյեկտիվ մեխանիզմ։ Մ., Ֆինանսներ, 1976։
* ԽՍՀՄ ֆինանս-առարկայական համակարգ։ Մ., Գիտություն, 1982։

## Աղբյուրներ
* *История Финансовой академии при Правительстве Российской Федерации.* / Колл. авт.; Под ред. и с предисл. А.Г. Грязновой. — 2-е изд., доп. — М.: Финансы и статистика, 2001. — 656 с.: ил. Вкл. I-LXIV. ISBN 5-279-02464-3.

## Ծանոթագրություններ

## Արտաքին հղումներ
* АЛЛАХВЕРДЯН ДЕРЕНИК АКОПОВИЧ 
* Презентация. Экономисты о сущности финансов 

Կատեգորիա:Տնտեսագիտական գիտությունների դոկտորներ
Կատեգորիա:Խորհրդային գիտնականներ
Կատեգորիա:Պրոֆեսորներ
Արքայադուստր Ավրորան

**Արքայադուստր Ավրորան** (), ֆիլմ-հեքիաթ՝ բալետի տարրերով, որը նկարահանվել է 2006 թվականին, ֆրանսիացի ռեժիսոր Նիլս Տավերնեի կողմից։ Վարձույթի է հանվել 2006 թվականի դեկտեմբերին։

## Սյուժե
Մի թագավորությունում, որտեղ խստորեն արգելված էր պարելը, ապրում էր երիտասարդ արքայադուստր Ավրորան։ Չնայած հոր արգելքին, նա անընդհատ պարում էր իր փոքրիկ եղբոր՝ Սոլյալի համար։ Թագավորությունում խանդիրներ կային, և թագավորությունը փլուզումից փրկելու համար թագավորն ստիպված է լինում իր դստեր համար ունևոր ամուսին փնտրել։ Նա երեք պարահանդես է կազմակերպում և Ավրորային ներկայացնում անդրծովյան արքայազներին։ Սակայն արքայադուստրը սիրահարվում է գեղեցիկ և ռոմանտիկ նկարչին, որը տաղանդից բացի ոչինչ չուներ։ Թագավորի հրամանով և նախարարի առաջարկով նկարիչը ձերբակալվում է և երբ փախչելու փորձ է անում, նրան գիշերային անտառում հալածում են շները։ Այդ ժամանակ Ավրորային օգնում է փերին, որին մի ժամանակ փրկել էին փոքրիկ արքայազն ու արքայադուստրը. աղջիկը պարի օգնությամբ երեք անգամ տեղափոխվում է «երևակայական աշխարհ», որտեղ կրկին հանդիպում է իր նկարչին, և երրորդ անգամ այլևս հետ չի վերադառնում։ Հասունացած արքայազնն ինքն է նկարիչ դառնում, ձեռքն է վերցնում նկարակալն ու ներկապնակը և գնում է աշխարհով մեկ գեղեցկությունը որոնելու։

## Դերերում
* Մարգո Շատելյե՝ Ավրորա
* Ֆրանսուա Բեռլեան՝ Թագավոր
* Կարոլ Բուկե՝ Թագուհի
* Նիկոլյա Լե Ռիշ՝ Նկարիչ
* Մոլիկա Շոմետ՝ Կլոտիլդա
* Տիբո դե դե Մոնտալեմբեր՝ Թագավորի խորհրդատու
* Կադեր Բելարբի՝ Արքայազն Աբբդալահ
* Յանն Բրիդարդ՝ Արքայազն Նևշատելե
* Յուտակա Տակէի՝ Արքայազն Տհանգ Կայ
* Կարոլին Կարլսոն՝ Պարուհի

## Արձագանքներ
Ըստ Անդրեյ Պլախովի՝ «Կոպտացած ու պարզունակացված ֆրանսիական կինոյում վաղուց նմանատիպ ֆիլմեր չէին նկարահանվել։ «Արքայադուստր Ավրորան» մեծապես հիշեցնում է Ժակ Դեմիի երգող ու պարող ֆիլմերը, ոչ այնքան «Շերբուրյան հովանոցներն» ու «Աղջիկները Ռոշֆորից», որքան Շառլ Պերոյի «Էշի կաշին» հեքիաթի էկրանավորումը։ Ինքը ռեժիսորը՝ իր ֆիլմն անվանում է «քաղաքական ակտ», և այս խոսքերը կարելի է թողնել հեղինակի խղճի վրա, քանի որ «Արքայադուստր Ավրորան», ի տարբերություն համանուն հածանավի, ոչ թե հեղափոխության է ձգտում, այլ պարզապես արտահայտում է գեղեցկության ձգտումը»։

Անաստասիա Բելոկուրովան (InterMedia) նշել է. «Այս նկարում ամեն ինչ տարօրինակ է. լրջությունը, որով Նիլս Տավերնեն նկարահանում է իր պատմությունը, փոքր-ինչ մեծական է երեխաների համար, սակայն փոքր-ինչ մանկական է մեծահասակների համար, մանրակրկտորեն վերականգնված կլասիցիզմը, որը հատուկ չէ մեր դարաշրջանին, հերոսների երկխոսությունները, որոնք կարծես մեր ժամանակներում են հայտնվել խորհրդային «Հեքիաթին հյուր» հաղորդումից։ Ընդհանրապես հասկանալի չէ, թե որ լսարանի համար է նախատեսված ֆիլմը, ինչպիսի զգացմունքներ է ունենում մարդը այս ֆիլմը դիտելուց հետո։ Ֆիլմը վիզուալ առումով շատ գեղեցիկ է, սակայն այս գեղեցկությունը նման է դեկորի կամ գեղանկարչության գեղեցկության, այն բացարձակ անիրական է»։

## Ծանոթագրություններ

## Արտաքին հղումներ
* http://www.kinoafisha.ru/index.php3?status=1&id1=3607 
* http://www.nn.aif.ru/society/details/509364

Կատեգորիա:2006 ֆիլմեր
Բյուրեղապակե կոշիկ (ֆիլմ-բալետ)

**«Բյուրեղապակե կոշիկ»** (), ֆիլմ-բալետ, որ բեմադրվել է Մոսկվայի Մաքսիմ Գորկու անվան կինոստուդիայում 1960 թվականին կինոռեժիսոր Ալեքսանդր Ռոուի և ռեժիսոր-բալետմայստեր Ռոստիսլավ Զախարովի կողմից։ Սերգեյ Պրոկոֆևի «Մոխրոտ» բալետի Ռոստիսլավ Զախարովի բեմադրության էկրանավորումն է (Մեծ թատրոն, 1945)։

## Սյուժե
Մոխրոտի մասին ավանդական հեքիաթն է, որ պատմվել է պարի օգնությամբ։

## Գլխավոր դերերում
* *Մոխրոտ* – Ռաիսա Ստրուչկովա
* *Արքայազն* – Գենադի Լեդյախ
* *Խորթ մայր* – Ելենա Վանկե
* *Կոտրատվող* – Լեսմա Չադարայն
* *Չարասիրտ* – Նատալյա Ռիժենկո
* *Մոխրոտի հայրը* – Անատոլի Պավլինով
* *Տարվա եղանակների փերիներ՝*
** *Գարուն* – Եկատերինա Մաքսիմովա
** *Ամառ* – Ելենա Ռյաբինկինա
** *Աշուն* – Մարինա Կոլպակչի
** *Ձմեռ* – Նատալյա Տաբորկո
* *Ծաղրածու* – Յուրի Վիրենկով
* *Արարողապետ* – Ալեքսանդր Ռադունսկի
* *Պարահանդեսի վարիչ* – Գ. Տարասով
* *Օտարերկրացի հյուրեր՝*Ալեքսանդր Լապաուրի, Վլադիմիր Զախարով, Յու. Իգնատով
* *Տասներկուերորդ ժամի թզուկ* – Լեոնիդ Շվաչկին
* *Անդալուզուհի* – Նինա Սիմոնովա
* *Անդալուզացի* – Վլադիմիր Կուդրյաշով
* *Պար օձի հետ* – Յուլամեյ Սքոթ
* *Մազուրկայի սոլո* – Վալենտինա Ֆաերբախ, Յուրի Պապկո (լուսագրերում՝ Ն. Պապկո)
* *Բալետի խումբը, միմանսն ու նվագախումբը՝ ԽՍՀՄ Լենինի պետական շքանշանի ակադեմիական Մեծ թատրոնի**Դիրիժոր* – Յուրի Ֆայեր

## Նկարահանող խումբ
* Սցենարի և խորեոգրաֆիայի հեղինակներ՝ Ալեքսանդր Գինցբուրգ, Ռոստիսլավ Զախարով, Ալեքսանդր Ռոու, Նիկոլայ Վոլկովի լիբրետոյի մոտիվներով
* Բեմադրությունը՝ Ալեքսանդր Ռոու, Ռոստիսլավ Զախարով
* Գլխավոր օպերատոր՝ Ալեքսանդր Գինցբուրգ
* Դեկորացիաներն ու հագուստները Պյոտր Վիլյամսի էսքիզների հիման վրա պատրաստվել են ԽՍՀՄ Մեծ թատրոնի գեղարվեստական արվեստանոցում
* Հնչյունային օպերատոր՝ Անատոլի Դիկան
* Ռեժիսոր-բալետմայստեր՝ Վլադիմիր Զախարով
* Մոնտաժող՝ Եվգենիա Աբդիրկինա
* Խմբագիր՝ Վերա Բիրյուկովա
* Գլխավոր նկարիչ՝ Միխայիլ Պետրովսկի
* Նկարիչդեկորատոր՝ Ա. Իվաշչենկո
* Նկարիչ-գրիմարարներ՝ Ն. Մարդիոսովա, Յու. Շարովա, Վ. Շարով, Վ. Ժաբոկրիտսկայա
* Համակցված նկարահանումներՕպերատոր՝ Լեոնիդ ԱկիմովՆկարիչ՝ Արսենի Կլոպոտովսկի
* Ֆիլմի տնօրեն՝ Անդրեյ Դեմյանենկո

## Պարգևներ
* Վանկուվերի IV միջազգային կինոփառատոնի պատվոգիր, Կանադա (1961)։

## Ծանոթագրություններ

## Արտաքին հղումներ
* 
* 
* 

Կատեգորիա:1960 ֆիլմեր
Կատեգորիա:1960-ականների ռուսերեն ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Շառլ Պերոյի ստեղծագործությունների էկրանավորումներ
Կատեգորիա:1960-ականների խորհրդային ֆիլմեր
Սուրբ Գրիգոր Լուսավորիչ եկեղեցի (Ծովասար)

**Սուրբ Գրիգոր Լուսավորիչ եկեղեցի**, Հայ Առաքելական եկեղեցուն պատկանող վանք (եկեղեցի) Գեղարքունիքի մարզի Ծովասար (Թազագյուղ) գյուղում, նրա արևմտյան կողմում։ Եկեղեցին կառուցվել է 9-10-րդ դարերում՝ անտաշ քարերով, ունի հասարակ գմբեթ։ Պատի վրա կա 13-րդ դարի հայերեն արձանագրություն, ըստ որի վերանորոգվել է՝ 1286 թվականին։ Մինչև 19-րդ դարի վերջերը վանքի շրջակայքում նշմարվում էին մի քանի խաչքարեր ու տապանաքարեր։

## Ծանոթագրություններ

Կատեգորիա:9-րդ դարի հայկական վանքեր և եկեղեցիներ
Կատեգորիա:Գեղարքունիքի թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Պյոտր Տեն

**Պյոտր Ալեքսեևիչ Տեն** (, ), ռուս ֆուտբոլիստ, «Արմավիր» ակումբի պաշտպան։

## Կարիերա
### Ակումբային
165px|left|thumb|<center>Պյոտր Տենը ԲԿՄԱ-ի կազմում</center>
Ֆուտբոլով սկսել է զբաղվել հինգ տարեկան հասակում ԲԿՄԱ-ի ՄՊՄԴ-ում։ Առաջին մարզիչը եղել է Նիկոլայ Դմիտրիևիչ Կոզլովը։

2010 մրցաշրջանից առաջ ընդգրկվել է ԲԿՄԱ-ի երիտասարդական թիմի հայտացուցակում՝ մասնակցելու Ռուսաստանի առաջնությանը։ Երիտասարդական առաջնությունում նորամուտը կատարել է 2010 թվականի մարտի 11-ին Պերմի «Ամկար» ակումբի երիտասարդական թիմի դեմ խաղում (2:3)։ 2011 թվականի ամռանն սկսել է մասնակցել «բանակայինների» առաջին թիմի մարզումներին, իսկ արդեն 2012 թվականի ամռանը Ռավիլ Նետֆուլլինի հետ միասին մարզվել է առաջին թիմում մշտական հիմունքներով։ 2013 թվականին մասնակցել է թիմի ձմեռային հավաքին։

ԲԿՄԱ-ի հիմնական կազմում նորամուտը կատարել է 2013 թվականի մայիսի 26-ին, առաջնության եզրափակիչ փուլի՝ «Ռոստովի» դեմ խաղում (0:3)՝ հանդիպման 70-րդ րոպեին փոխարինելով Կիրիլ Նաբաբկինին։

2013 թվականի հունիսի 7-ին Տենը մեկ տարվա վարձավճարով տեղափոխվել է «Ռոտոր»։ Վոլգոգրադի թիմի կազմում՝ ՖԱԼ առաջնությունում անցկացրել է 28 խաղ և խփել մեկ գոլ։

2014 թվականի հունիսի 11-ին վարձավճարով տեղափոխվել է «Անժի»։ Սակայն վնասվածքի պատճառով մրցաշրջանի ընթացքում այդտեղ անցկացրել է երեք խաղ։

2015 թվականի հուլիսի 11-ին վարձավճարվ տեղափոխվել է «Տոմ»։ Տոմսկի թիմի կազմում նորամուտը կատարել է 2015 թվականի օգոստոսի 27-ին Ռուսաստանի գավաթի խաղարկության 1/32 եզրափակչում։ ՖԱԼ առաջնությունում մրցաշրջանի ընթացքում անցկացրել է 28 խաղ և օգնել է թիմին դուրս գալ Պրեմիեր լիգա։ 2015/16 մրցաշրջանի ավարտին «Տոմը» գնել է ֆուտբոլիստի իրավունքները ԲԿՄԱ-ից։ Ֆուտբոլիստի հետ կնքվել է եռամյա պայմանագիր։ 2017 թվականի հունվարին հայտնի է դարձել, որ ֆուտբոլիստը խզել է Տոմսկի ակումբի հետ պայմանագիրը և դարձել ազատ գործակալ։ Նույն ամսում նա պայմանագիր է կնքել Կրասնոյարսկի «Ենիսեյ» ակումբի հետ։

### Հավաքականում
Հանդես է եկել Ռուսաստանի մինչև 17 և 19 տարեկանների պատանեկան հավաքականներում։ 2013-2015 թվականներին եղել է Ռուսաստանի երիասարդական հավաքականի խաղացող։

## Ձեռքբերումներ
; ԲԿՄԱ
* Ռուսաստանի առաջնության հաղթող – 2012/13
* Ռուսաստանի գավաթի դափնեկիր – 2012/13

; «Անժի»
* ՖԱԼ առաջնության փոխչեմպիոն – 2014/15

; «Տոմ»
* ՖԱԼ առաջնության բրոնզե մեդալակիր – 2015/16

; «Ենիսեյ»
* ՖԱԼ առաջնության բրոնզե մեդալակիր (2) – 2016/17, 2017/18

## Անձնական կյանք
Պյոտրն ունի մեծ եղբայր, որը նույնպես զբաղվել է ֆուտբոլով՝ ԲԿՄԱ ակումբի ՄՊՄԴ-ում։ Պյոտրն ամուսնացած է։ Իր կնոջ՝ Ալֆիայի հետ դաստիարակում են որդուն՝ Դանիելին, որը ծնվել 2013 թվականի ապրիլի 23-ին։

## Ակումբային վիճակագրություն

## Ծանոթագրություններ

## Արտաքին հղումներ
* Ֆուտբոլիստի էջը  «Տոմի» պաշտոնական կայքում
* 

Կատեգորիա:Անժիի ֆուտբոլիստներ
Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Ռոտորի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տոմի ֆուտբոլիստներ
Կատեգորիա:Ուրարտուի ֆուտբոլիստներ
Հացահատիկ (պտուղ)

**Հացահատիկ**, հացահատիկային բույսերի սերմերի պտուղը, ինչպես նաև այլ բույսերի սերմ։ 
[thumb|[Բրինձ|Բրնձի հացահատիկ]]
Այլ իմաստով **հացահատիկը** օգտագործվում է որպես հավաքական հասկացություն։ Այն նշանակում է հացահատիկային և լոբազգիների սերմերի զանգվածային քանակություն, որը հանդիսանում է հացահատիկային արտադրության արտադրանքի մեջ և մտնում է մարդու հիմնական սննդի մեջ, օգտագործվում է որպես հումք սննդի արդյունաբերության տարբեր ճյուղերի համար, ինչպես նաև որպես կեր գյուղատնտեսական կենդանիների համար։

Փոխաբերական իմաստով հացահատիկը կարող է նշանակել մի փոքր մասնիկ, սաղմ, սկիզբ, ինչպես նաև ինչ-որ բանի միջուկ։

## Հացահատիկի կազմ

Հասուն հացահատիկի հացահատիկային լոբազգիները էնդոսպեռմ չեն պարունակում։ Այն ընդգրկում է սերմ (կեղև), որի տակ գտնվում է սաղմը։

## Հացահատիկը մշակույթում
* Ինչ-որ բանի առանձին մասնիկ (օրինակ՝ «մարգարտյա հատիկ», «խավիարի հատիկ», «վառոդի հատիկ», «օսլային հատիկներ», «քլորոֆիլային հատիկներ»)։
* Ինչ-որ բանի մի փոքր բաժին կամ մասնիկ («ժողովրդական իմաստության հացահատիկ»,«ճշմարտության հատիկ»,«փառասիրության հատիկ»)։
* Սաղմը կամ ինչ-որ բանի սկիզբը։

## Հետաքրքիր փաստեր
* Չեխական չափման համակարգում հացահատիկը հեռավորության չափման միավոր է։
* Պատմականորեն, քաշի շատ միջոցների էտալոնները հավասար էին տարբեր բույսերի ցորենի (սերմերի) զանգվածին։

## Ծանոթագրություններ

Կատեգորիա:Հացահատիկային բույսեր
Պրեստո

**Պրեստո** (*Presto*), 2008 թվականի Pixar ստուդիայի կարճամետրաժ մուլտֆիլմ, որը ցուցադրվել է լիամետրաժ ՎԱԼԼ-Ի մուլտֆիլմի ցուցադրությունից առաջ։ Մուլտֆիլմի ոճը նման է 1940-ական թվականների *Warner Brothers*-ի (մուլտֆիլմեր Բագզ Բաննիի մասին) և MGM-ի (Թոմ և Ջերի) անիմացիոն նկարներին։

## Սյուժե
Հայտնի աճպարար Պրեստո Դիջիոտաջիոնին (պրեստիդիժիտացիա բառից) պատրաստվում է գլխարկով և նապաստակով հայտնի հնարքը կատարել։ Իսկ ինքը՝ նապաստակը (Ալեք Ազամ մականունով) նստած է թռչնի վանդակի մեջ՝ հանդերձարանում և տառապում է սովից։ Նապաստակի համար դա կրկնակի ցավալի է, քանի որ ցանկալի գազարը նրան շատ մոտ է։ Պրեստոն ունի զգուշորեն խնայված մի գաղտնիք, գաղտնիքը կախարդի գլխարկն է, որը միացված է երկկողմանի պորտալով և գլխարկի մեջ գցած ցանկացած բան անմիջապես հայտնվում է մեկ այլ վայրում։ Այսպիսով, բեմի ետևում Ալեքին գլխարկը հագցնելով, Պրեստոն բեմի վրա հանում է նապաստակին գլխարկից։ Դժբախտաբար Պրեստոյի համար, այդ օրը Ալեքը միանգամայն սոված է և հրաժարվում է մասնակցել ներկայացմանը, քանի դեռ չի ստացել գազարը։ Հնարամիտ նապաստակին գլխարկից դուրս բերելու բոլոր փորձերը շատ ցավոտ են վերջանում Պրեստոյի համար։ Հանդիսատեսը հիացած է, նրանց թվում է դա իրական ներկայացում։ Գլխարկից հայտնվում է ամեն ինչ՝ մկան թակարդ, որը բռնում է Պրեստոյի մատները, նրա գլխարկի մեջ նետված ձուն, աճպարարի սեփական տաբատը, որը նրա հագին էր, շատ երկար սանդուղք և այլն։ Ի վերջո, շփոթվելով կուլիսների հակակշիռների մեջ, Պրեստոն հայտնվում է բեմի վերևում, ապա արագորեն սկսում է ընկնել լուսավորման լամպերի, տարբեր բուտաֆորիայի եւ դաշնամուրի ուղեկցությամբ։ Իր ազատությունով ուրախացած Ալեքը սկսում է խղճալ տիրոջը և վերջին պահին օգնության է հասնում գլխարկից դուրս գալով։ Վայրկյանանոց շփոթությունից հետո, որն առաջացել էր դաշնամուրի ընկնելուց հետո, hանդիսատեսը պատվացույց է անում այդքան հաջող ավարտված հնարքը։ Ի երախտագիտության փրկության Պրեստոն պարգևատրում է Ալեքին տալով այդքան ցանկալի գազարը և հետագայում նրանք սկսում են հնարքները ցույց տալ միասին։

## Մրցանակներ և անվանակարգեր

## Ծանոթագրություններ

Կատեգորիա:2008 մուլտֆիլմեր
Կատեգորիա:Pixar-ի մուլտֆիլմեր
Կատեգորիա:Ամերիկյան մուլտֆիլմեր
Կատեգորիա:Կարճամետրաժ մուլտֆիլմեր
Կատեգորիա:Համակարգչային անիմացիոն ֆիլմեր
Ալեքսանդրա Հեդիսոն

**Ալեքսանդրա Հեդիսոն** (, ), ամերիկացի լուսանկարիչ, ռեժիսոր և դերասանուհի։

## Կենսագրություն
Բրիջեթի (Մորի) և դերասան Դեյվիդ Հեդիսոնի դուստրը։ Հեդիսոնն ունի իտալահայ ծագում։ Սովորել է Պերչեյզ քոլեջում և Լոս Անջելեսի կալիֆոռնյան համալսարանում։

## Կարիերա
Հեդիսոնը նկարահանվել է մի շարք հեռուստատեսային սերիալներում, այդ թվում՝ «Սեքս այլ քաղաքում»։

Հեդիսոնի առաջին ցուցադրվող լուսանկարչական աշխատանքները վերացական լանդշաֆտներն էին։ Հեդիսոնը մասնակցել է Լոնդոնում առաջին անգամ ցուցադրված «Իթակա» ցիկլին։ The New Yorker շաբաթաթերթն այդ ցիկլը ներառել է 2008 թվականի «Passport to the Arts»-ում։

## Անձնական կյանք
2001-2004 թվականներին հանդիպել է Էլեն Դեջեներեսի հետ։ 2014 թվականի ապրիլին ամուսնացել է դերասանուհի Ջոդի Ֆոսթերի հետ։

## Ծանոթագրություններ

Կատեգորիա:21-րդ դարի դերասանուհիներ
Կատեգորիա:Ամերիկացի լուսանկարիչներ
Կատեգորիա:Ամերիկացի ռեժիսորներ
Կատեգորիա:Լեսբուհի արվեստագետներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի սցենարիստներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ավստրիացի կինոռեժիսորներ
Կատեգորիա:Ամերիկացի կին լուսանկարիչներ
Կատեգորիա:Ամերիկացի կին ռեժիսորներ
Կատեգորիա:ԼԳԲՏ արվեստագետներ
Կատեգորիա:21-րդ դարի ամերիկացի կանայք
Կատեգորիա:Ամերիկացիներ հայկական սերմամբ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացի կինոռեժիսորներ